《驾幸温泉》
唐代·卢象

传闻圣主幸新丰，清跸鸣銮出禁中。细草终朝随步辇，

垂杨几处绕行宫。千官扈从骊山北，万国来朝渭水东。

此日小臣徒献赋，汉家谁复重扬雄。

作者简介：卢象，唐（约公元七四一年前后在世）字纬卿，汶水人。（唐才子传云：鸿之侄。恐不确）生卒年均不详，约唐玄宗开元末前后在世。携家久居江东。开元中，与王维齐名。仕为秘书郎。转右卫仓曹掾。丞相深器之。累官司勋员外郎。象名盛气高，少所卑下，遂为飞语所中，左迁齐、邠、郑三郡司马。入为膳部员外郎。安禄山之乱，象受伪署，因贬永州司户。起为主客员外郎，道病，遂卒于武昌。象著有文集十二卷，《新唐书艺文志》传于世。